რუდოლფ ფონ ერლახი
რუდოლფ ფონ ერლახი (გერმ. Rudolf von Erlach; დ. 1299, ბერნი — გ. 1360, რაიხენბახის სასახლე (ცოლიკჰოფენი), შვეიცარია) — ცნობილი ბერნელი სარდალი და რაინდი. ქრონისტ კონრად იუსტინგერის მიხედვით იგი იყო შვეიცარიელთა ბელადი ლაუპენის ომის დროს და მეთაურობდა ამ უკანასკნელებს ფრაიბურგის წინააღმდეგ ომში. დოკუმენტალურად მხოლოდ ეს უკანასკნელი ცნობაა დადასტურებული. რუდოლფ ფონ ერლახის პატივსაცემად ბერნში აგებულ იქნა ერლახის ძეგლი.